Talata 28 oktobra 1969, iv lah 4046 eny hoy rakoto, raha misy ny lahatra ka mifankahita ary isika fa mba tsara ny natao dia any, tompokolahy, manohy ny dinidinika na izany aza, raha tahiny ka mahita hevitra hamonjena ireo zanako mirahavavy kely ianao dia ho raisiko am- pifaliana zavatra tsy dia mety ho hita vetivety tahaka izao isika miresaka iza izany ry ingahy rakoto kanefa dia averiko kely ihany ny tarehin javatra. Anio ihany izahay dia tsy maintsy miala amin’ ity trano ity ary tsy misy na dia fisoko aza azonay hidirana. Ny tranon’ olona manana tsy natao hitsofohan’ny tsy manana. Ny tranon’ andriamanitra koa masina ka tsy azonay itampifiana. Ankoatra izany, ny trosan’ olona tsy voaefa, ny tsy fahasalamana tsizarizary. Mazava fa manjary entana tsy ahoana tsy ahoana ho an’ny eritreritry ny mpiara- belona izahay, ary efa mihodina tsy hijery anay ny kristiana , ny manan- katao handeha ary aho, ry ingahy rakoto hoy ny mpitandrina , kanefa alohan’ny handehanako dia mbola manontany kely ihany aho raha avelanao hivavaka aoka ho any an- tranonao ianao no hanao izay, raha te hanao, hoy rakoto , fa raha ny eto dia tsy hitako izay hilana azy tsy nahita hambara intsony ny mpitandrina ka nandray moramora ny satrony eny ary fa handao anao aho aloha, hoy izy, aza mamoifo fa mbola ho avy ihany ny andro mazava asa! Tompoko hoy rakoto, tsy naka sarotra firy. Asa fa dia misaotra anao ihany aloha amin’ny fitsidihaa ary dia mampamangy ny vady aman- janaka. Lasa ingahy mpitandrina. Rakoto niasa dia kely, dia nanopy maso tamin’i noro tao an’ efitra. Ary eo dia nipetaka teo ambony vata indray. Nitan- takolaka ka lasa an’ eritreritra mafy. Tsaroany ho irery dia irery ny tenany. Nangina dia nangina rahateo tao an- trano noro moa resin- tory noho ny harerahana ary ravao sy nivo lasa nitady izay mba mety hividy ny zaitra kely vitany. Lasa ny eritreriny. Namohafoha ny lasa naminavinany ny ho avy. Nisy ny tarigetra izay napetrany. Ninoany fa marim- pototra izany, satria tsy avy amin’ny fandinihina samirery no nananganany azy ka mety ho diso fa maro koa ireo miombon- kevitra taminy. 37- alarobia 29 oktobra 1969, iv lah 4047 tsy nanaovany ala-safay na tsobo-dranon-ndramiangaly ny asa natao hahatratrarana izany tarigetra izany, fa na ny ainy aza saiky nafoiny, ary tao koa ny famonoana sy fampijaliana ara-nofo sy ara-tsaina, ny gadra sy ny sesitany nanao fiavin’ny rivotra an-kadilalana. Toa tsy tsaroana anefa ireny rehetra ireny, satria niredareda tao anaty ny finoana sy ny fanantenana fa ny voa afafy tsy maintsy mitera-bokatra, ny rano atsakaina mody ventiny. Ary dia toa tanteraka tokoa izany fanantenana sy finoana izany, fa tapaka ihany ny gadra, foana ihany ny sesitany, tafaverina ihany ny fahaleovantena. Saingy. Saingy toa tsy mba nihatra mivantana teo amin’ny fiainana ny fahatanterahan’izany. Tsy dia hoe mitady filoha amin’izao sy izao izy, tsy dia hoe naniry ny hahazo ny toerana amin’ny anona sy ny anona, tsy hoe nihevitra vola amam-boninahitra. Tsia tsy izany. Fa mba nanantena kosa ny ho afaka hanohy ny asa amin- kalalahana hamboatra ny ho avy, ho an’ny zanaka amam-para, na tsy ho an’ny tena aza. Kanefa ankehitriny maizina, ary ny ho avy koa mikitroka nahoana? Hoy rakoto niteny irery dia tafatsangana indray, niasa dia. Nahoana? Kanefa tsy tokony hisy ve ny fahafahana hateraky ny fahaleovantena? Tsy tokony ho efa tazana eny am-paravodilanitra na tsy mbola ho eny amin’ny mitataovovonana aza ilay masoandro nanadrandraina rahefa afaka ny fefy voalohany nanakana azy? Fa moa tsy natao daholo izay rehetra azo natao, ary na izay noheverina ho tsy tokony ho natao akory aza? Moa ny tena mba nanao tahaka ny sasany, ka nampatory na nanafina mihitsy ny dina natao? Ka ahoana? Nijaridina teo afovoan-trano rakoto toa te hambango izany rehetra izany. Nefa tsy nahita valiny. Tapaka tampoka ny heviny, dia naka taratasy fotsy sy valopy tao anaty vatasarihana izy, ary nipetraka nanoratra. Vita ny nosoratany dia nataony teo amin’ny talaky maso ireo valopy. Nosintoniny avy any am-paosy kosa ny tavoahangy kely nisy fanafody. Noraisiny ny tavoara dia nampidinany rano ny tsangam-bava. Somary niato kely izy, toa te hampitony ny fisamboaravoarana tao anatiny dia narotsany teo am- pelatanany ny pilina maromaro tao anatin’ilay tavoahangy kely. Tony dia tony ny endriny nitelina ireo pilina dia narahiny rano. Vita izany dia namindra moramora izy nanantona ny varavaran’efitra nisy an’i noro. 38- alakamisy 3 0 oktobra 1969, iv lah 4048